**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2008 ԹՎԱԿԱՆԻ ՀՈՒՆՎԱՐԻ 10-Ի N 113-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԱՌԱՋԱՐԿՈՒԹՅՈՒՆՆԵՐ**

|  |  |  |
| --- | --- | --- |
| **1. ՀՀ տարածքային կառավարման և ենթակառուցվածքների նախարարություն** | **29.06.2022թ.** |  |
| **N ԳՍ/16297-2022** |  |
| Հայաստանի Հանրապետության կառավարության 2008 թվականի հունվարի 10-ի «Ճանապարհային գծանշմանը ներկայացվող պահանջները, դրա կիրառման կանոնները, ճանապարհային ցանկապատներին ներկայացվող պահանջները, դրանց կիրառման և տեղակայման կանոնները, ուղղորդ սարքվածքներին ներկայացվող պահանջները, դրանց կիրառման և տեղակայման կանոնները և արհեստական անհարթություններին ներկայացվող պահանջները և դրանց կիրառման կանոնները հաստատելու մասին»  N 113-Ն որոշման մեջ առաջարկում ենք հետևյալը՝   1. Նախագծի N 1 հավելվածի 70-րդ կետում «(կարմիր բեկյալ գիծ)» բառերը փոխարինել՝ «(դեղին բեկյալ հոծ գիծ, գծվում է երթևեկելի մասի երկայնքով)» բառերով, 2. Նախագծի 1-ին կետի 2-րդ ենթակետով չկարգավորվող հետիոտնային անցման մոտենալիս տրանսպորտային միջոցների վարորդների համար առաջարկվող 1.27 նոր գծանշման կիրառումը գտնում ենք ոչ նպատակահարմար, քանի որ դրա առկայությունը չի կարող հանդիսանալ չկարգավորվող հետիոտնային անցմանը մոտենալու մասին տեսողական բնույթի զգուշացում: Ներկայում Երևան քաղաքում նման հետիոտնային անցումներից առաջ տեղակայված աղմուկով շերտի գծանշումը զգալի ազդեցություն է թողնում վարորդների զգոնությունը բարձրացնելու ուղղությամբ և այն գտնում ենք ընդունելի տարբերակ.   Ցանկալի կլիներ որպեսզի կարգավորվող և չկարգավորվող հետիոտնային գծանշումները իրարից հստակ տարբերակվեին, որի համար անհրաժեշտ է ՀՀ կառավարության 2008 թվականի հունվարի 10-ի N 113-Ն և 28.06.2007թ. N 955-Ն որոշումների մեջ կարգավորվող հետիոտնային գծանշումը առանձնացնել 1.14.3 գծանշման համարով:  Առաջարկում ենք դիտարկել նաև ժամանակակից համակարգեր կիրառելու նպատակահարմարության հարցը, որոնց կիրառման պարագայում դրանք հստակ տեղեկատվություն կտան չկարգավորվող հետիոտնային անցման վրա հետիոտնի առկայության մասին: Մասնավորապես, չկարգավորվող հետիոտնային անցման մոտ տեղադրվում է զգայուն տարր, որը գրանցում է հետիոտնի առկայությունը: 1.14 գծանշման վերևում միանում է դեղին թարթող լուսացույց, որի միացած լինելը վարորդին տեղեկացնում է անցման վրա հետիոտնի առկայության մասին: | Ընդունվել է մասնակի:  Կատարվել են համապատասխան փոփոխություններ:  Նախագծի 1-ին կետի 2-րդ ենթակետը հանվել է: |
| **2. ՀՀ ֆինանսների նախարարություն** | **15.06.2022թ.** |
| **N 01/11-1/10930-2022** |
| «Հայաստանի Հանրապետության կառավարության 2008 թվականի հունվարի 10-ի  N 113-Ն որոշման մեջ փոփոխություն և լրացում կատարելու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չկան: | Ընդունվել է ի գիտություն: |
| **3. ՀՀ ոստիկանություն** | **10.06.2022** |
| **N 1/21/51074-22** |
| ՀՀ տարածքային կառավարման և ենթակառուցվածքների նախարարության կողմից մայիս ամսին շրջանառության մեջ էր դրվել «Հայաստանի Հանրապետության կառավարության 2007 թվականի հունիսի 28-ի N 955-Ն որոշման մեջ փոփոխություններ և լրացում կատարելու մասին» ՀՀ կառավարության որոշման նախագիծը, որի վերաբերյալ 11.05.2022 թվականի թիվ 1/21/39891-22 գրությամբ առաջարկվել էր զուգահեռ շրջանառել նաև «Հայաստանի Հանրապետության կառավարության 2008 թվականի հունվարի 10-ի N113-Ն որոշման մեջ փոփոխություն և լրացում կատարելու մասին» ՀՀ կառավարության որոշման նախագիծը, հետևաբար կրկին առաջարկվում է նախագծերը շրջանառել մեկ փաթեթով:  Միաժամանակ նախագծով լրացվող 1.27 գծանշման նշանակությունը հակասում է 1968 թվականի նոյեմբերի 8-ի Վիեննայի «Ճանապարհային նշանների և ազդանշանների մասին» կոնվեցիայով հաստատված 8-րդ հավելվածի կարգավորումներին, որի համաձայն՝ հանդիպակաց երթևեկության համար նախատեսված երթևեկելի մասի մի հատվածից օգտվելն արգելելու անհրաժեշտության դեպքում ճանապարհը պետք է գծանշել հոծ գծով: Բացի այդ, կոնվենցիայի 26-րդ հոդվածի 1-ին մասի համաձայն՝ երթևեկելի մասի վրա հոծ գծի տեսքով ուղղաձիգ գծանշումը նշանակում է, որ տրանսպորտային միջոցներին արգելվում է անցնել այդ գիծը կամ հատել այն: Սույն դեպքում նախագծով առաջարկվում է զիգզագաձև պատկերով գծանշում և դրա նշանակությամբ ևս ակնկալվում է արգելել այն հատելը, ինչը չի համապատասխանում Կոնվենցիայի պահանջներին: | Ընդունվել է ի գիտություն:  Նախագծի 1-ին կետի 2-րդ ենթակետը հանվել է: |
| **4. ՀՀ Կոտայքի մարզպետ** | **09.06.2022թ.** |
| **N 01/04.1/03276-2022** |
| Առաջարկություններ և դիտողություններ չկան: | Ընդունվել է ի գիտություն: |
| **5. ՀՀ Արմավիրի մարզպետ** | **08.06.2022** |
| **N 01 /7/03445-2022** |
| Առաջարկություններ և դիտողություններ չկան: | Ընդունվել է ի գիտություն: |
| **6. ՀՀ Արարատի մարզպետ** | **09.06.2022** |
| **N 01 //03130-2022** |
| Առաջարկություններ և դիտողություններ չկան: | Ընդունվել է ի գիտություն: |
| **7. ՀՀ Արագածոտնի մարզպետ** | **09.06.2022** |
| **N 01 /5.2/02526-2022** |
| Առաջարկություններ և դիտողություններ չկան: | Ընդունվել է ի գիտություն: |
| **8. ՀՀ Վայոց Ձորի մարզպետ** | **10.06.2022** |
| **N 01 /07.6/3917-2022** |
| Առաջարկություններ և դիտողություններ չկան: | Ընդունվել է ի գիտություն: |
| **9. ՀՀ Տավուշի մարզպետ** | **08.06.2022** |
| **N 01//02561-2022** |
| Առաջարկություններ և դիտողություններ չկան: | Ընդունվել է ի գիտություն: |
| **10. ՀՀ Սյունիքի մարզպետ** | **09.06.2022** |
| **N 01 //03986-2022** |
| Առաջարկություններ և դիտողություններ չկան: | Ընդունվել է ի գիտություն: |
| **11. ՀՀ Շիրակի մարզպետ** | **23.06.2022** |
| **N 01 //04372-2022** |
| Առաջարկություններ և դիտողություններ չկան: | Ընդունվել է ի գիտություն: |
| **12. ՀՀ Գեղարքունիքի մարզպետ** | **07.06.2022** |
| **N 01 //4019-2022** |
| Առաջարկություններ և դիտողություններ չկան: | Ընդունվել է ի գիտություն: |
| **13. ՀՀ Լոռու մարզպետ** | **08.06.2022** |
| **N 01 /108,4/05068-2022** |
| Առաջարկություններ և դիտողություններ չկան: | Ընդունվել է ի գիտություն: |
| **14. ՀՀ արդարադատության նախարարություն** | **27.09.2022թ.** |
| **N 01/27.1/42266-2022** |
| **ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**  **«Հայաստանի Հանրապետության կառավարության 2008 թվականի հունվարի 10-ի թիվ 113-Ն որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ**  **ՀՀ կառավարության** 2008 թվականի հունվարի 10-ի թիվ 113-Ն **որոշման** նախաբանում որպես նախագծի ընդունման իրավական հիմք հղում է տրված «Ա**վտոմոբիլային ճանապարհների մասին**» օրենքի 7-րդ հոդվածին, որում խոսք չի գնում «**Ճանապարհային գծանշմանը ներկայացվող պահանջները, դրա կիրառման կանոնները, ճանապարհային ցանկապատներին ներկայացվող պահանջները, դրանց կիրառման և տեղակայման կանոնները, ուղղորդ սարքվածքներին ներկայացվող պահանջները, դրանց կիրառման և տեղակայման կանոնները և արհեստական անհարթություններին ներկայացվող պահանջները և դրանց կիրառման կանոնները հաստատելու մասին» կառավարության որոշման ընդունման վերաբերյալ:**  Այս առումով հարկ է նկատի ունենալ Սահմանադրության 6-րդ հոդվածի  2-րդ մասի պահանջները, որոնց համաձայն՝ «Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Լիազորող նորմերը պետք է համապատասխանեն իրավական որոշակիության սկզբունքին:»: Միաժամանակ, «Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտն ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:  Ուստի հայտնում ենք, որ Հայաստանի Հանրապետության կառավարության 2008 թվականի հունվարի 10-ի թիվ 113-Ն որոշման նախաբանում բացակայում է հիշյալ իրավական ակտիընդունման իրավական հիմքը: Հետևապես, հիշյալ որոշման անհրաժեշտությունը հիմնավորելու համար՝ որոշման նախաբանն անհրաժեշտ է վերանայել և հստակ նշել այն իրավական ակտը՝ որի հիման վրա և որի իրականացումն ապահովելու նպատակով Հ**այաստանի Հանրապետության կառավարությունը** լիազորվել է ընդունելու հիշյալ որոշումը: | Չի ընդունվել:  «Ավտոմոբիլային ճանապարհների մասին» օրենքի 7-րդ հոդվածի 7-րդ մասով սահմանվում է, որ  ընդհանուր օգտագործման պետական ավտոմոբիլային **ճանապարհների երթևեկության կազմակերպման կահավորանքին**՝ ճանապարհային լուսացույցներին ներկայացվող պահանջները, դրանց կիրառման ու տեղակայման կանոնները և ճանապարհային նշաններին ներկայացվող պահանջները, դրանց կիրառման և տեղակայման կանոնները սահմանում է Հայաստանի Հանրապետության կառավարությունը, իսկ նույն օրենքի 2-րդ հոդվածի համաձայն՝ **ճանապարհային կահավորանքը ա**վտոմոբիլային ճանապարհի երթևեկության անվտանգությունն ապահովող տարրերի համակարգ է: Դրանք են ճանապարհային նշանները, լուսացույցները, ազդանշանային սյուները, պարսպող հարմարանքները, **հորիզոնական և ուղղաձիգ գծանշումները** և այլն:  «Նորմատիվ իրավական ակտերի մասին» օրենքի 34-րդ հոդվածի 1-ին մասի  համաձայն՝ նորմատիվ իրավական ակտերում փոփոխություն կամ լրացում կատարում է միայն այդ նորմատիվ իրավական ակտն ընդունած մարմինը կամ նրա իրավահաջորդը: |